ไฟแนนซ์ทูเดย์
แถลงข่าวอำลาตำแหน่ง รมว.คลัง เป็นที่เรียบร้อยแล้วสำหรับ &#8220;ธีระชัย ภูวนาถนรานุบาล&#8221;
20 ม.ค. 2555

แถลงข่าวอำลาตำแหน่ง รมว.คลัง เป็นที่เรียบร้อยแล้วสำหรับ “ธีระชัย ภูวนาถนรานุบาล” 
โดย..ภูคา
ด้วยการทิ้งคำพูดสุดท้ายไว้อย่างน่าสนใจว่า “โอกาสหน้าจะกลับมาใหม่” แหมๆ แสดงว่าชักจะติดใจตำแหน่ง “ขุนคลัง” เข้าให้แล้วซิท่า
rr...ส่วนคนที่เหนียวยิ่งกว่าโกลฟุตบอลทีมชาติ คือ วิรุฬ เตชะไพบูลย์ รมช.คลัง ที่เกี้ยเซี้ยกับทางการเมืองเรียบร้อย แถมที่ผ่านมาผลงานยังมีไม่ขาดสาย แม้ว่าจะเป็นการระดมแจกของผู้ประสบภัย แต่ วิรุฬ ก็นับเป็นคนขยันและมีความพยายามทำงานคนหนึ่ง แม้ข้อมูลลึกๆ จะสอบไม่ผ่านก็ตาม 
rr...ด้าน กิตติรัตน์ ณ ระนอง รองนายกรัฐมนตรีและ รมว.คลังคนใหม่ ยังไม่กำหนดวันจะเข้ากระทรวง เพราะยังติดงานที่กระทรวงพาณิชย์ แถมสัปดาห์หน้าต้องบินไปอินตะระเดียอีก ส่วนรัฐมนตรีใหม่เพิ่งขับ ทนุศักดิ์ เล็กอุทัย สส.อุตรดิตถ์ พรรคเพื่อไทย แอบกระซิบว่า ส่วนตัวไม่มีฤกษ์เข้ากระทรวง ถ้ารัฐมนตรีว่าการเข้าวันไหนก็ว่าตามนั้น โดยส่วนตัวเป็นปลื้มที่จะได้เข้ามาทำงานกับคนเก่ง และเชื่อว่าทำงานเข้าขา แต่ที่ว่าเข้าขากันนั้นคงเป็นเรื่องฟุตบอล เพราะเคยเล่นบอลทีมเดียวกับ “พี่โต้ง” มาก่อน จะว่าไป ทนุศักดิ์ แม้ชีวิตนี้ไม่เคยได้โอกาสเป็นรัฐมนตรี แต่ก็วนเวียนอยู่ในยุทธจักรนี้มาพอตัว เคยอยู่กับทีม วราเทพ รัตนากร อดีต รมช.คลัง เคยเป็นเลขานุการ รมว.แรงงาน และไอซีที มาแล้ว